[{"text_idx": "#000000", "text": "Bezonkaze vi povas kontakti la unuopajn organizantojn."}, {"text_idx": "#000006", "text": "Kiuj ni estas kaj kial ni faras tion"}, {"text_idx": "#000007", "text": "Nia organizo, Edukado@Interreto (E@I), jam delonge havas la ideon organizi lingvan festivalon en Slovakio. Ekde la komenco (2005), ni okupig\u0302as pri edukado per la Interreto, c\u0302efe lingvolernado. Ni kreas diversajn senpagajn multlingvajn retejojn. Nia agado komencig\u0302is per kreado de la unua multilingva retejo por lerni Esperanton: lernu.net. Esperanto estas tre grava por ni (g\u0302i ec\u0302 estas la laborlingvo de nia internacia oficejo), sed ni okupig\u0302as ankau\u0306 pri aliaj lingvoj. Ni iom post iom aldonis novajn projektojn kaj lingvojn: slovake.eu, deutsch.info, mluvtecesky.net, lingvo.info, russky.info, polski.info ktp. Vi trovos c\u0302i tie superrigardon de niaj projektoj. Krom kreado de edukaj retejoj, ni ankau\u0306 organizas diversajn eventojn: trejnadojn, seminariojn, kreivajn metiejojn, kongresojn, somerajn studadojn. Ni okupig\u0302as pri lingvoj ekde la kreo de la organizo kaj jam longe rimarkis la foreston de c\u0302i tia arang\u0302o en Slovakio. Ni do pensis, ke ni volas s\u0302ang\u0302i tion, kaj ni g\u0302ojas, ke ni trovis similideulojn, kun kiujn ni nun preparas tiun eventon por vi!"}, {"text_idx": "#000008", "text": "La vizio de E@I estas mondo en paco kaj harmonio, en kiu c\u0302iuj civitanoj povas rapide kaj facile komuniki en la tuta mondo. La c\u0302efaj celoj en tiu direkto estas:"}, {"text_idx": "#000009", "text": "instigi interkulturan edukadon kaj internacian kunlaboron kaj komunikadon;\nsubteni lernadon kaj uzadon de interretaj teknologioj kaj de lingvoj;\nhelpi efektivigi la C\u0302arton de la Unuig\u0302intaj Nacioj kaj g\u0302ian Deklaracion pri Homaj Rajtoj."}, {"text_idx": "#000013", "text": "Volontuloj estas kutimaj homoj, kiuj decidis dedic\u0302i al tiu evento iom de sia tempo (kaj spirito). Ili estas tre gravaj, ec\u0302 se ili plenumas laboron, kiun kutima vizitanto eble ne rimarkos \u2013 pro tio ili estas necesaj, c\u0302ar estas multe da tia laboro farenda por la arang\u0302o. Kion inkluzivas volontulado dum LingvaFest\u2019? Estas pli ol sufic\u0302e da taskoj, c\u0302iuj povas elekti sian (sed se vi ne scias, ni g\u0302oje donos iun al vi): dej\u0302orado en informejo, kontrolado kaj prizorgado de teknikaj\u0302oj, prizorgo de trinkaj\u0302oj por prelegantoj, pretigado de prelegejoj, portado de aferoj, preparado de materialoj por la vizitantoj, ks."}, {"text_idx": "#000014", "text": "Eblas helpi kiel volontulo ankau\u0306 antau\u0306 la arang\u0302o: kontaktado de ekspoziciantoj, serc\u0302ado de sponsoroj, alparolado al prelegantoj, skribado de artikoloj, gazetarkomunikoj, ks."}, {"text_idx": "#000015", "text": "C\u0302u ankau\u0306 vi volas sperti la eventon LingvaFest\u2019 el alia (aventura) vidpunkto ol tiu de simpla vizitanto, kiel volontulo? Do bonvolu plenigi c\u0302i tiun formularon kaj farig\u0302u parto de la festivalo!"}, {"text_idx": "#000016", "text": "Univerzita Kons\u030ctanti\u0301na Filozofa v Nitre"}]